Source: https://www.secovce.sk/vzn-mesta.phtml?id_kat_for_menu=15397&module_action__311096__id_vzn=7907
Timestamp: 2019-03-23 10:13:42+00:00

Document:
O nakladaní s komunálnymi odpadmi, drobnými stavebnými odpadmi a elektroodpadmi z domácnosti na území Mesta Sečovce
Účinnosť: 18.11.2010
Nahradené: 10/2013
o nakladaní s komunálnymi odpadmi, drobnými stavebnými odpadmi
a elektroodpadmi z domácnosti
na území Mesta Sečovce
Mestské zastupiteľstvo v Sečovciach na základe ustanovenia § 6 zákona č. 369/1990 Zb. o obecnom zriadení v platnom znení v súlade so zákonom č. 223/2001 Z.z. o odpadoch v platnom znení v y d á v a toto všeobecne záväzné nariadenie :o komunálnom odpade, drobnom stavebnom odpade a elektroodpade z domácnosti
Toto všeobecne záväzné nariadenie (ďalej len VZN) upravuje podrobnosti o nakladaní s komunálnym odpadom (ďalej len KO) a jeho zložkami, s drobným stavebným odpadom (DSO) a elektroodpadom z domácnosti najmä podrobnosti o spôsobe zberu a prepravy komunálnych odpadov, o spôsobe nakladanie s drobnými stavebnými odpadmi a elektroodpadmi z domácnosti ako aj o miestach určených na ukladanie týchto odpadov a na zneškodňovanie odpadov. VZN ďalej upravuje práva a povinnosti pôvodcu KO, a DSO a zber a zhromažďovanie elektroodpadov z domácnosti povinnosti vlastníka alebo správcu nehnuteľnosti nachádzajúcej sa na území mesta, povinnosti právnickej osoby a fyzickej osoby podnikajúcej na území mesta a povinnosti oprávnenej organizácie v záujme zaistenia ochrany životného prostredia, bezpečnosti a zdravia občanov a dodržiavanie čistoty a verejného poriadku na území mesta.
1. Odpadom je hnuteľná vec, uvedená v prílohe č.1/zák. o odpadoch/, ktorej sa jej držiteľ zbavuje, chce sa jej zbaviť, alebo je v súlade s týmto zákonom, alebo osobitnými predpismi povinný sa jej zbaviť.
2. Pôvodca odpadu je každý, koho činnosťou odpad vzniká alebo ten, ktorý vykonáva úpravu, zmiešavanie alebo iné úkony s odpadmi, pokiaľ ich výsledkom je zmena povahy alebo zloženie týchto odpadov.
3. Držiteľ odpadu je pôvodca odpadu alebo fyzická osoba, alebo právnická osoba, u ktorej sa odpad nachádza.
4. Komunálne odpady (KO) sú odpady z domácností vznikajúce na území mesta pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba - podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby - podnikateľa; za odpady z domácností sa považujú aj odpady z nehnuteľností slúžiacich fyzickým osobám na individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v meste pri čistení verejných komunikácií a priestranstiev, ktoré sú majetkom mesta alebo v správe mesta, a taktiež pri údržbe verejnej zelene na pozemkoch právnických osôb, fyzických osôb a občianskych združení.
5. Drobné stavebné odpady (DSO) sú odpady zo stavebných úprav, udržiavacích prác a drobných stavieb na vykonanie ktorých sa nevyžaduje stavebné povolenie a postačuje ohlásenie stavebného úradu, alebo pri ktorých nie je potrebné ani ohlásenie stavebného úradu
6. Elektroodpad z domácnosti je elektroodpad, ktorý pochádza z domácnosti fyzických osôb a z obchodných, priemyselných, inštitucionálnych a iných zdrojov, ktorý je svojím zložením a množstvom podobný tomu, ktorý pochádza z domácnosti fyzických osôb
7. Separovaný zber je zber oddelených zložiek komunálnych odpadov.
8. Zložka KO je ich časť, ktorú je možné mechanicky oddeliť a zaradiť ako samostatný druh odpadu.
9. Objemný odpad (Oo) je komunálny odpad, ktorý svojim rozmerom a hmotnosťou nezodpovedá zberovým nádobám podľa tohto VZN (nepotrebný nábytok, elektrospotrebiče a ďalšie).
10.Stavebné odpady a odpady z demolácií sú odpady, ktoré vznikajú v dôsledku uskutočňovania stavebných prác, zabezpečovacích prác ako aj prác vykonávaných pri údržbe stavieb a pri úprave stavieb.
11.Držiteľ stavebných odpadov a odpadov z demolácií je povinný ich triediť podľa druhov, ak ich celkové množstvo z uskutočňovania stavebných a demolačných prác na jednej stavbe alebo súbore stavieb, ktoré spolu bezprostredne súvisia, presiahne súhrnné množstvo 200 ton za rok a zabezpečiť ich materiálové zhodnotenie.
12.Povinnosť podľa odseku 11 neplatí, ak v okruhu 50 km od miesta uskutočňovania stavebných a demolačných prác nie je prevádzkované zariadenie na materiálové zhodnocovanie stavebných odpadov alebo odpadov z demolácií.
13.Ten, kto vykonáva výstavbu, údržbu, rekonštrukciu alebo demoláciu komunikácie je povinný stavebné odpady vznikajúce pri tejto činnosti a odpady z demolácií materiálovo zhodnotiť pri výstavbe, rekonštrukcii alebo údržbe komunikácií.
14.Odpadové hospodárstvo je činnosť zameraná na predchádzanie a obmedzovanie vzniku odpadov a znižovanie ich nebezpečnosti pre životné prostredie a nakladanie s odpadmi v súlade so zákonom o odpadoch.
15.Program odpadového hospodárstva je základný dokument pre riadenie odpadového hospodárstva mesta Sečovce v oblasti nakladania s komunálnymi odpadmi a drobnými stavebnými odpadmi, spracovaný a aktualizovaný na základe zákona č. 223/2001 Z.z. o odpadoch v znení neskorších predpisov, určujúci najmä smerovanie a ciele odpadového hospodárstva a opatrenia na ich dosiahnutie.
16.Nakladanie s odpadmi je zber odpadov, preprava odpadov, zhodnocovanie odpadov a zneškodňovanie odpadov, vrátane starostlivosti o miesto zneškodňovania.
17.Zhromažďovanie odpadov je dočasné uloženie odpadov pred ďalším nakladaním s nimi.
18.Skládkovanie odpadov je ukladanie odpadov na skládku odpadov.
19.Za pôvodcu odpadov KO a DSO vznikajúceho na území mesta Sečovce je každý, koho činnosťou odpad vzniká.
20.Držiteľ KO a DSO nachádzajúceho sa na území mesta Sečovce je Mesto Sečovce.
21.Zber odpadov je zhromažďovanie odpadov, triedenie, úprava alebo zmiešavanie odpadov na účel ich prepravy.
22.Množstvový zber je zber KO a DSO, pri ktorom ich pôvodca platí poplatok ustanovený podľa osobitného zákona vo výške, ktorá je priamo úmerná množstvu týchto odpadov vyprodukovaných pôvodcom za daný čas.
23.Ak mesto zavedie na svojom území alebo jej časti množstvový zber pre všetkých pôvodcov KO alebo pre niektoré kategórie pôvodcov KO, je povinný umožniť pôvodcom KO, ktorých sa tento zber týka,
a)individuálne určenie intervalu odvozu KO z miesta určeného mestom, pričom u iných ako biologicky rozložiteľných KO môže byť tento interval aj dlhší ako 14 dní,
b) výber veľkosti zbernej nádoby je možný z týchto typov: 110 l, 1100 l ak ide o pôvodcov KO, ktorí sú spoluvlastníkmi nehnuteľnosti, alebo ak ide o bytový dom, výber veľkosti zbernej nádoby je možný len po dohode všetkých pôvodcov, ak sa tí nedohodnú, rozhodne mesto.
24.Mesto, na ktorom území nie je zavedený množstvový zber, je na základe žiadosti povinná zaviesť množstvový zber u takej právnickej osoby alebo podnikateľa, ktorý preukáže, že
a)množstvo ním vyprodukovaných KO je presne merateľné,
b)KO je až do času jeho odvozu vhodne zabezpečený pred stratou, odcudzením alebo iným nežiadúcim účinkom.
25. Starým vozidlom je vozidlo, ktoré jeho držiteľ chce dať vyradiť z evidencie vozidiel alebo má byť vyradené, alebo bolo vyradené z evidencie vozidiel podľa osobitných predpisov. Starým vozidlom je aj vozidlo, ktorého držiteľ nie je známy, ak je odstavené dlhšie ako 30 dní na ceste alebo verejnom priestranstve, alebo na inom mieste, ak je jeho odstránenie potrebné z hľadiska ochrany životného prostredia alebo zachovania estetického vzhľadu mesta či osobitne chránenej časti prírody a krajiny.
26.Zariadenie na zber odpadov je miesto, v ktorom sa vykonáva zber odpadov, ohraničené plotom, alebo priestor, v ktorom sa vykonáva zber odpadov, nachádzajúci sa v stavbe; takýmto zariadením nie je miesto na ukladanie odpadov podľa § 39 zákona č. 223/2001 Z.z. o odpadoch v platnom znení.
27.Vlastníkom alebo správcom nehnuteľnosti pre:
a)bytové domy s nájomnými bytmi je vlastník bytového domu alebo správca,
b)bytové domy vo vlastníctve fyzických alebo právnických osôb je spoločenstvo vlastníkov bytov alebo nebytových priestorov alebo správca,
c)rodinné domy je vlastník rodinného domu,
d)byt alebo nebytový priestor slúžiaci na podnikanie je vlastník alebo nájomca nehnuteľnosti, bytu alebo nebytového priestoru,
e)individuálnu rekreáciu (chata, záhrada, byt, nebytový priestor) je vlastník nehnuteľnosti.
28.Oprávnená organizácia pre zber, prepravu a zneškodňovanie KO a DSO je právnická alebo fyzická osoba, ktorá má s obcou uzatvorenú zmluvu na zber, prepravu, zhodnocovanie a zneškodňovanie KO a DSO na území mesta.
29.Stanovište zberových nádob je miesto vyhradené na zberové nádoby určené mestom. Na verejnom priestranstve toto miesto určí mesto.
30.Za odpad z domácností s obsahom škodlivín sa pre účely tohto VZN považujú najmä tie zložky KO, ktoré sú v katalógu odpadov uvedené ako nebezpečné odpady.
a)predchádzať vzniku odpadov a obmedzovať ich tvorbu najmä rozvojom technológií šetriacich prírodné zdroje, výrobou výrobkov, ktoré rovnako, ako výsledné výrobky, čo možno najmenej zvyšuje množstvo odpadov a čo možno najviac znižuje znečisťovanie životného prostredia, vývojom vhodných metód zneškodňovania nebezpečných látok obsiahnutých v odpadoch určených na zhodnotenie,
b)separovaním využiteľných zložiek KO znižovať podiel odpadu určeného na zneškodňovanie,
c)zhodnocovať odpady recykláciou, opätovným použitím alebo inými procesmi umožňujúcimi získavanie druhotných surovín, ak nie je možný alebo účelný postup podľa písm. a),
d)využívať odpady ako zdroj energie, ak nie je možný alebo účelný postup podľa písmena a) alebo c),
e)zneškodňovať odpady spôsobom neohrozujúcim zdravie ľudí a nepoškodzujúcim životné prostredie nad mieru ustanovenú zákonom, ak nie je možný alebo účelný postup podľa písmen a), c), alebo d).
1. Pôvodca odpadu, ktorý je právnickou osobou alebo fyzickou osobou - podnikateľom a produkuje ročne viac ako 500 kg nebezpečných odpadov alebo 10 ton ostatných odpadov, vypracúva vlastný program odpadového hospodárstva.
2. Povinnosť pôvodcu odpadu vypracovať program odpadového hospodárstva plní pre KO, ako aj odpady z bežných udržiavacích prác zabezpečovaných fyzickou osobou v rozsahu do jedného m3 ročne od jednej fyzickej osoby mesto, na ktorej území tieto odpady vznikajú. Povinnosť pôvodcu vypracovať program plní pre odpady vznikajúce pri servisných prácach, čistiacich prácach alebo udržiavacích prácach vykonávaných v sídle alebo mieste podnikania, organizačnej zložke alebo inom mieste pôsobenia právnickej osoby alebo fyzickej osoby - podnikateľa, právnická osoba alebo fyzická osoba - podnikateľ, pre ktorú sa tieto práce vykonávajú.
3. Pôvodcovia odpadov, ktorí vypracúvajú program podľa zákona o odpadoch, sa môžu dohodnúť navzájom alebo spolu s mestom na vypracovaní spoločného programu.
4. Pôvodca odpadu a mesto sú okrem povinnosti podľa odseku 1 povinní dodržiavať schválený program odpadového hospodárstva.
5.Spôsob nakladania s odpadom na území mesta Sečovce je súčasťou programu odpadového hospodárstva mesta, ktorý schvaľuje príslušný orgán štátnej správy v stanovených termínoch.
Mesto Sečovce zabezpečuje aktuálnosť programu odpadového hospodárstva na základe monitoringu existujúceho stavu odpadového hospodárstva /predpísaná evidencia,analýzy/, sledovaním vývojových trendov v oblasti legislatívy a technológií pres pracovanie odpadov a plnením svojich zákonných povinností.
6. Pri nakladaní s odpadmi alebo inom zaobchádzaní s nimi je každý pôvodca odpadu povinný chrániť zdravie ľudí a životné prostredie.
7. Pre nakladanie s odpadmi sa odpady zaraďujú do katalógu odpadov.
8. Zakazuje sa:
a)ukladať odpad zo zelene a záhrad do zberných nádob na komunálny odpad (KO)
b)ukladať elektroodpad z domácností do zberných nádob na KO
c) uložiť alebo ponechať odpad na inom mieste ako na mieste na to určenom v súlade so zákonom a týmto VZN,
d) zneškodniť odpad alebo zhodnotiť odpad inak ako je v súlade so zákonom,
e) zneškodniť odpad vypúšťaním a vhadzovaním do vodného recipientu, zneškodňovať odpad spôsobom injektáže čerpateľných zdrojov do vrtov, soľných baní, prírodných úložísk a zneškodniť odpad ukladaním do povrchových nádrží (jám, rybníkov, studní),
f) riediť a zmiešavať jednotlivé druhy nebezpečných odpadov alebo
nebezpečné odpady s odpadmi, ktoré nie sú nebezpečné za účelom
zníženia koncentrácie prítomných škodlivín,
g) opotrebované batérie a akumulátory zmiešavať s odpadmi z domácností,
h) vypúšťať odpadové oleje do povrchových vôd, podzemných vôd a do kanalizácie,
i) uložiť alebo vypúšťať odpadové oleje a vypúšťať akékoľvek zostatky po spracovaní olejov do pôdy.
9. Držiteľ odpadu, ktorému bol vydaný súhlas podľa § 7 ods. 1 ods. 1 písm. p) zákona o odpadoch, je oprávnený odovzdať aj inej osobe ako osobe uvedenej v odseku 1 písm. f) zákona o odpadoch, ak ide o odpad vhodný na využitie v domácnosti ako materiál, palivo alebo iná vec určená na konečnú spotrebu okrem nebezpečného odpadu a opotrebovaných pneumatík. Konečnou spotrebou sa rozumie spotreba, v dôsledku ktorej vznikne komunálny odpad. Pri takomto postupe sa na držiteľa odpadov nevzťahujú povinnosti podľa § 19 ods. 1 písm. d) až f) zákona o odpadoch. Ustanovenia osobitných predpisov nie sú postupom podľa tohto odseku dotknuté.
10. Osoba, ktorej bol odovzdaný odpad podľa odseku 8, je povinná s ním zaobchádzať spôsobom a na účel podľa odseku 8. Po prevzatí od držiteľa odpadu podľa odseku 8 sa táto vec nepovažuje za odpad.
11.Plnenie povinností držiteľa odpadu pre odpady vznikajúce pri servisných prácach, čistiacich prácach alebo udržiavacích prácach vykonávaných v sídle alebo mieste podnikania, organizačnej zložke alebo inom mieste pôsobenia právnickej osoby alebo fyzickej osoby -podnikateľa, pre ktorú sa tieto práce vykonávajú, je povinná zabezpečiť táto právnická osoba alebo fyzická osoba - podnikateľ.
12.Ak nie je ustanovené inak, náklady na činnosti smerujúce k zneškodňovaniu odpadov a náklady na zneškodňovanie odpadov znáša držiteľ odpadu, pre ktorého sa zneškodňovanie odpadu, vrátane zberu a úpravy odpadu vykonáva. Ak takýto držiteľ odpadu nie je známy, znáša ich posledný známy držiteľ odpadu alebo výrobca, z ktorého výroby odpad pochádza.
13.Ak je držiteľ odpadu známy, ale nezdržiava sa na území Slovenskej republiky, zabezpečí zneškodnenie odpadu obvodný úrad životného prostredia, na území ktorého sa odpad nachádza, na náklady držiteľa odpadu.
14.Ak vlastník, správca alebo nájomca nehnuteľnosti zistí, že na jeho nehnuteľnosť bol umiestnený odpad v rozpore so zákonom, je povinný to oznámiť bezodkladne obvodnému úradu životného prostredia a mestu v územnom obvode ktorých sa nehnuteľnosť nachádza.
15.Obvodný úrad životného prostredia na základe oznámenia, z vlastného podnetu alebo z podnetu iného orgánu štátnej správy alebo mesta požiada policajný zbor o zistenie osoby zodpovednej za umiestnenie odpadu na nehnuteľnosti v rozpore so zákonom. Takto zistená osoba je povinná zabezpečiť ich zhodnotenie alebo zneškodnenie odpadu na vlastné náklady.
16.Ak sa nezistí osoba zodpovedná za umiestnenie KO a DSO na nehnuteľnosti v rozpore s týmto zákonom, zabezpečí zhodnotenie alebo zneškodnenie na vlastné náklady mesto, na ktorého území boli tieto odpady umiestnené v rozpore s týmto zákonom.
17.Ak fyzická osoba, ktorá nie je podnikateľom, nakladá alebo inak zaobchádza s inými ako KO a DSO, vzťahujú sa na ňu rovnako ustanovenia § 19 ods. 1 písm. b), f), k) a m) a primerane ustanovenie ods. 1 písm. i) zákona o odpadoch.
18.Ak si držiteľ starého vozidla chce ponechať staré vozidlo, je povinný zabezpečiť na vlastné náklady odstránenie takého vozidla z miesta, na ktorom poškodzuje alebo ohrozuje životné prostredie, alebo narušuje estetický vzhľad mesta či osobitne chránenej časti prírody a krajiny, do 30 dní odo dňa jeho vyradenia z evidencie vozidiel.
19.Každý, kto vykonáva činnosť (predajné stánky, bufety, obchody, záhradné posedenia, pojazdné stánky a podobné činnosti), alebo organizuje podujatia pre verejnosť na verejných priestranstvách na území mesta Sečovce, je povinný:
a) zabezpečiť verejné priestranstvo dostatočným počtom zberných nádob na KO (malé odpadkové koše),
b) zabezpečiť na vlastné náklady odvoz a zneškodnenie, resp. zhodnotenie odpadu zo zberných nádob, ktorý vzniká jemu a návštevníkom (zákazníkom) v súvislosti s touto činnosťou,
c) zabezpečiť čistotu a poriadok na danom priestranstve.
1. Za nakladanie s KO a DSO, ktoré vznikli na území mesta, zodpovedá mesto.
2. Pôvodca KO a DSO je povinný nakladať alebo inak s nimi zaobchádzať v súlade s týmto VZN mesta. Taktiež je povinný:
a) zapojiť sa do systému zberu KO v meste,
b) užívať zberné nádoby zodpovedajúce systému zberu KO v meste,
c) ukladať KO alebo ich oddelené zložky a DSO na účely ich zberu na miesta určené mestom a do zberných nádob zodpovedajúcich systému zberu KO v meste.
3. Zberné nádoby sú považované za určené miesto na uloženie odpadu.
4. Mesto je na plnenie povinností podľa § 19 ods. 1 písm. g) a h) zákona o odpadoch, oprávnené požadovať od držiteľa odpadu a od držiteľa DSO alebo od toho, kto nakladá s KO alebo s DSO na území mesta potrebné informácie.
5. Držiteľ KO a držiteľ DSO alebo len ten, kto nakladá s KO alebo s DSO na území mesta, je povinný na vyžiadanie mesta poskytnúť pravdivé a úplné informácie súvisiace s nakladá - ním s komunálnymi odpadmi a s DSO.
6. Vlastník alebo správca nehnuteľnosti je povinný:
a) umiestniť stanovište zberných nádob prednostne na vlastnom pozemku, v prípade že to nie je možné, určí stanovište zberných nádob mesto,
b) starať sa o prístup k zberovým nádobám a čistotu stanovíšť a okolie zberových nádob,
c) ukladať KO do zberových nádob tak, aby sa tieto dali uzatvoriť, aby z nich KO nevypadával a pri ich vyprázdňovaní neohrozoval zdravie pracovníkov oprávnenej organizácie,
7. Vlastník alebo správca nehnuteľnosti má zakázané:
a) svojvoľne presúvať bez oznámenia obci zberové nádoby alebo stanovištia zberových nádob,
b) spaľovať KO v zberových nádobách, poškodzovať zberové nádoby alebo jej označovanie,
c) zhromažďovať a skladovať KO a DSO na verejných miestach, na chodníkoch, na parkoviskách a na zeleni,
d) uložiť alebo ponechať odpad mimo určené zberové nádoby,
8. Povinnosti oprávnenej organizácie:
a) vyprázdňovať zberové nádoby tak, aby nedošlo k hygienickým, bezpečnostným, ekologickým, požiarnym a iným závadám, prípadne ku škode na majetku,
b) premiestniť naplnené zberové nádoby zo stanovišťa zberových nádob na dobu potrebnú na ich vyprázdňovanie,
c) po vyprázdnení zberné nádoby umiestniť na pôvodné miesto,
d) ak v dôsledku premiestňovania alebo vyprázdňovania zberných nádob alebo vriec znečistí verejné priestranstvo, stanovište zberných nádob alebo iný priestor, je povinná znečistenie okamžite odstrániť,
e) v prípade poškodenia zberovej nádoby pri manipulácii zabezpečiť jej opravu, alebo výmenu do 3 dní,
f) ak obsahuje zberová nádoba iné zložky KO ako je určené, prípadne iné druhy odpadov, ako je KO, bude vyprázdnená na náklady držiteľa odpadu.
g/ organizácia poverená zberom je povinná priebežne pri svojej činnosti
sledovať zloženie komunálnych odpadov a podiely odpadov z obalov na
celkovom objeme vyseparovaných zložiek komunálnych odpadov a ohlásiť
mestu Sečovce každú podstatnú /dlhodobú/ zmenu v zložení a podieloch
odpadov z obalov, uvedených v programe odpadového hospodárstva
Vykonávať zber, prepravu a zneškodňovanie KO a DSO, objemného odpadu, biologicky rozložiteľného odpadu, odpadu zo septikov na území mesta Sečovce môže len ten, kto má s mestom Sečovce uzatvorenú zmluvu na vykonávanie tejto činnosti, ďalej len oprávnená organizácia.
1. Systém zberu, prepravy, zhodnocovania a zneškodňovania KO.
a) Na území mesta pre držiteľov odpadu a vlastníkov alebo správcov nehnuteľností, uvedených v § 2, bod 26 písm. a, b, c, d, e tohto VZN, ktorý ukladajú KO do zberových nádob 110 l, 1100 l , vrecia 110 l, sa uplatňuje intervalový systém zberu.
b) Zber prepravu a zneškodňovanie KO zabezpečuje na území mesta výhradne Mesto Sečovce prostredníctvom technických služieb
c) Každý držiteľ odpadu je povinný používať určený typ zberových nádob podľa oprávnenej organizácie na KO zodpovedajúce systému zberu, ktorý vymedzuje toto VZN.
d) Na ukladanie vyseparovaných zložiek KO vrátane odpadov z obalov pre fyzické osoby, fyzické osoby-podnikateľov a právnické osoby sa používajú nasledovné zberné nádoby:
-110 l nádoba na zmesový komunálny odpad - 20 03 01 pre fyzické
osoby - podnikateľov 1 x za týždeň
a na vyseparované zložky KO:
plastové vrece modré na papier – 20 01 01
plastové vrece žlté na plasty - 20 01 39
plastové vrece hnedé na tetrapack – 15 01 05
plastové vrece na kovové obaly - 15 01 04
jutové vrecia na sklo zmiešane - 20 01 02
- 1100 l nádoba na zmesový komunálny odpad - 20 03 01
– pre právnické osoby – 1 x týždenne
a na vyseparované zložky KO :
1100 l zelená na sklo zmiešane - 20 01 02
1100 l modrá na papier - 20 01 01
1100 l žltá na plasty - 20 01 39
1100 l hnedý na tetrapack - 15 01 05
1100 l čierny na kovové obaly - 15 01 04
- 1 x za mesačne
e) Interval odvozu KO: fyzické osob IBV
- 110 l nádoby na zmesový komunálny odpad - 1 x za 2 týždne
- plastové vrecia modré na papier
-,plastové vrecia žlté na plasty
- plastové vrecia čierne na kovové obaly
- plastové vrecia hnedé na tetrapack
- jutové tkané vrecia na sklo bezfarebné
- 1 x mesačne
fyzické osoby KBV
- 1100 l nádoba na zmesový komunálny odpad - 1 x týždenne
- 1100 l nádoba modrá na papier - 1 x mesačne
- 1100 l nádoba zelená na sklo - 1 x mesačne
- 1100 l nádoba žltá na plasty - 1 x mesačne
- 1100 l nádoba hnedá na tetrapack - 1 x mesačne
- 1100 l nádoba čierna na kovové obaly - 1 x mesačne
fyzické osoby - podnikatelia, právnické osoby
- 110 l a 1100 l nádoba na zmesový komunálny odpad - 1 x týždenne
- plastové vrecia na papier, plasty, sklo a kovy, tetrapack
f) Zberné nádoby pre KBV:
- 1100 l nádoba je určená spravidla pre 80 obyvateľov
g) Oprávnená organizácia zneškodňuje KO výhradne v zariadeniach na zneškodňovanie KO, spĺňajúce ich požiadavky a ustanovenia zákona o odpadoch.
h) Náklady na zber, prepravu a zneškodňovanie KO sú zahrnuté v miestnom poplatku za komunálne odpady a drobné stavebné odpady (zákon SNR č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v platnom znení).
i) KO vznikajúci pri pobyte osôb na verejných a otvorených priestranstvách mesta je zberaný uličnými odpadovými nádobami. Zber uličných odpadových nádob zabezpečuje Mesto Sečovce. Do uličných odpadových nádob je zakázané ukladať iný ako zmesový komunálny odpad, ktorý vzniká pri pobyte osôb na verejných priestranstvách ( KO a iný odpad z domácností, odpady z podnikateľskej činnosti, odpady z trhovísk, odpad zo zelene a pod.).Každý na území mesta je povinný ukladať tento odpad iba do nádob na to určených a neznečisťovať verejné priestranstvá .
2. Systém zberu, prepravy a zneškodňovania DSO.
a) Pôvodca DSO je povinný odpad prednostne vytriediť na jednotlivé zložky : kovy, sklo, plasty, ostatný odpad .
b) DSO je tvorený:
- 17 01 01 - betón
- 17 01 02 - tehly
- 17 01 03 - obkladačky, dlaždice, keramika
- 17 06 04 - izolačné materiály iné ako uvedené v 17 06 01 a 17 06 03
- 17 06 05 - stavebné materiály obsahujúce azbest
- 17 08 02 - stavebné materiály na báze sadry iné ako uvedené v 17 08 01
- 17 09 04 - zmiešané odpady zo stavieb a demolácií iné ako uvedené v 17 09 01, 17 09 02 a 17 09 03
c) Odpad s katalógovým číslom 17 05 04 - zemina a kamenivo iné ako uvedené v 17 05 03 a výkopovú zeminu inú ako uvedenú v 17 05 05 je pôvodca povinný odviesť na skládku TKO V. Ozorovce
d) Pôvodca DSO je povinný odviesť na vlastné náklady do separačného dvora a uložiť do nádoby na to určenej v pondelok až piatok v čase od 6.30 hod. do 16.00 hod. a v sobotu v čase od 8.00 hod do 12.00 hod..
e) Držitelia DSO sú povinní odpad zhromažďovať bezpečným spôsobom mimo verejného priestranstva, alebo na verejnom priestranstve výlučne na základe súhlasu mesta využitím verejného priestranstva takým spôsobom, aby nedochádzalo k poškodzovaniu životného prostredia, nadmerného znečisťovania okolia a k ohrozovaniu bezpečnosti a zdravia ľudí.
f) Iné nakladanie s DSO sa zakazuje, najmä:
- vhadzovať ho do zberných nádob
- ponechať ho bez zneškodnenia na kontajnerovom stanovišti
3. Systém zberu, prepravy, zhodnocovania a zneškodňovania objemného odpadu
a) Zhromažďovanie a preprava objemného odpadu sa uskutoční 2 x ročne.
b) Mesto Sečovce zabezpečí informovanosť občanov v dostatočnom časovom predstihu o zbere horeuvedeného odpadu osobitným oznamom, pričom využije všetky možnosti informačného systému v meste úradná tabuľa a ďalšie informačné tabule, mestská kábelová televízia, mestský rozhlas, miestne noviny, pričom budú oznámené podmienky jeho zberu.
c) Mimo bodu a) je pôvodca povinný odovzdať objemný odpad (v obmedzenom množstve) v zberovom dvore v pondelok až piatok v čase od 6.30 hod. do 16.00 hod. a v sobotu v čase od 8.00 hod do 12.00 hod. Náklady na dopravu do zberného dvora si pôvodca hradí sám.
4. Systém zberu, prepravy, zhodnocovania a zneškodňovania biologicky rozložiteľného odpadu zo záhrad a z parkov
V meste Sečovce sa biologicky rozložiteľný odpad zo zelene a záhrad zneškodňuje a zhodnocuje:
a) Fyzické osoby bývajúce v IBV:
kompostovaním biologicky rozložiteľného odpadu na vlastnom pozemku alebo uložením tohto odpadu na mestskú kompostáreň jeho dovozom na vlastné náklady pôvodcu
b) Fyzické osoby bývajúce v KBV:
odpad zo zelene v okolí týchto bytov bude ukladaný na zhodnocovanie technickými službami na mestskú kompostáreň
c) právnické osoby zabezpečia zhodnocovanie biologicky rozložiteľného odpadu na vlastnom kompostovisku alebo jeho zhodnotením na mestskom kompostovisku dovozom na vlastné náklady
d) odpad z drevín sa zhodnocuje:
l./ u drevín podliehajúcich vydaním povolenia na jeho výrub sa drevná hmota zneškodňuje podľa zákona o odpadoch na vlastné náklady žiadateľa o výrub
2./ Odpadové dreviny do priemeru 17 cm sa budú štiepkovať ich zvozom do zberného dvora a následným kompostovaním alebo energetickým zhodnotením
3./ V marci a októbri kalendárneho roka sa dreviny budú štiepkovať v mieste ich výskytu u občanov
5 Systém zberu, prepravy a zneškodňovania odpadu v záhradkárskej osade „Stašov“
a) Pôvodca KO je povinný ho odviesť na vlastné náklady do zbernej nádoby v mieste trvalého pobytu.
b) Biologicky rozložiteľný odpad (lístie, odpad zo zelene a záhrad) je povinný zhodnotiť na vlastné náklady v súlade so zákonom kompostovaním).
6. Systém zberu, prepravy a zneškodňovania komunálneho odpadu s obsahom škodlivín.
a) Zberný dvor slúži na zber jednotlivých zložiek odpadu s obsahom škodlivín, ktoré sú ich pôvodcovia povinní vytrieďovať z KO a zabezpečiť ich dočasné bezpečné uskladnenie. Zberný dvor je zriadený u organizácie poverenej zberom, kde pre jednotlivé zložky odpadov s obsahom škodlivín sú zabezpečené vhodné nádoby.
Náklady na dopravu do zberného dvora si pôvodca hradí sám.
b) Zberný dvor slúži na celoročný zber týchto separovane zbieraných zložiek KO s obsahom škodlivín :
- 13 02 05 - nechlórované minerálne motorové, prevodové a mazacie
- 13 02 06 - syntetické motorové, prevodové a mazacie oleje,
- 15 01 10 - obaly obsahujúce zvyšky nebezpečných látok, alebo
kontaminované nebezpečnými látkami,
- 15 02 02 - absorbenty, filtračné materiály, vrátane olejových
filtrov inak nešpecifikovaných, handry na čistenie,
ochranné odevy kontaminované nebezpečnými látkami,
- 20 01 13 - rozpúšťadlá,
- 20 01 19 - pesticídy,
- 20 01 21 - žiarivky a iný odpad obsahujúci ortuť,
- 20 01 27 - farby, tlačiarenské farby, lepidlá a živice obsahujúce
- 20 01 33 - batérie a akumulátory uvedené v 16 06 01, 16 06 02
obsahujúce tieto batérie,
- 20 01 35 - vyradené elektrické a elektronické zariadenia iné ako
uvedené v 20 01 21 a 20 01 23, obsahujúce nebezpečné
7. Zberný dvor KO a DSO
Zberný dvor sa nachádza v oplotenom areáli technických služieb na ul. SNP v Sečovciach.. Prevádzkovateľom zberného dvora je Mesto Sečovce. Súčasťou zberného dvora je i sklad nebezpečných odpadov, v ktorom je zhromažďovaný nebezpečný odpad. Zber odpadov sa neuskutočňuje od podnikateľských subjektov. Systém zberu odpadov prostredníctvom zberného dvora nenahrádza pravidelný vývoz KO od obyvateľov (fyzických osôb). Zberný dvor je iba jednou zo súčastí nakladania s KO na území mesta, pričom jeho využívaním nie je dotknutá povinnosť fyzických osôb zabezpečiť si pravidelný odvoz domového odpadu v súlade s týmto VZN. Pri dodržaní podmienok určených v tomto VZN je využitie zberného dvora pre občanov mesta Sečovce bezplatné. Pracovná doba je v pondelok až piatok v čase od 6.30 hod do 16.00 hod. a v sobotu v čase od 8.00 hod. do 12.00 hod.
V prípade, že právnická osoba alebo fyzická osoba-podnikateľ nemôže umiestniť zberné nádoby na svojom pozemku prípadne na verejnom priestranstve, je možno tento KO v igelitovom vreci odvážať na vlastné náklady do zberného dvora len s písomným súhlasom Mesta Sečovce podľa príslušného intervalu odvozu KO a je povinný sa riadiť podľa pokynov správcu.
Preberanie a evidovanie odpadu
Pri vstupe do zberného dvora, je umiestnená informačná tabuľa, na ktorej sú uvedené všetky druhové čísla odpadov, s ktorými sa nakladá v zbernom dvore. Na informačnej tabuli je rovnako uvedené aj meno užívateľa areálu, jeho presná adresa a kontaktné telefónne číslo. Preberanie odpadov dovážaných obyvateľmi mesta Sečovce sa v zbernom dvore uskutočňuje podľa nasledujúceho postupu:
 pôvodca odpadu (obyvateľ mesta) je povinný sa pri vstupe do priestorov zberného dvora riadiť pokynmi správcu a preukázať doklad totožnosti,
 pracovník poverený prevádzkou zberného dvora overí druh dovážaného odpadu (v prípade, že tento druh odpadu nie je uvedený v zozname prevádzkového poriadku, zabráni poverený pracovník pôvodcovi umiestniť tento do kontajnera alebo skladu nebezpečných odpadov),
 následne bude pôvodca inštruovaný o mieste, na ktorom má zložiť odpad (obsluha mu ukáže príslušný kontajner , u NO umiestňuje obsluha). V prípade, že nebude dodržaný horeuvedený postup, je potrebné sa riadiť podľa pokynov správcu.
Kvalitatívne požiadavky na zhromažďované odpady.
a) veľkoobjemový odpad (20 03 07) - Odpad nesmie z dôvodu jeho trvalého zneškodnenia obsahovať nebezpečné látky (najmä ťažké kovy, chemikálie, ropné produkty alebo stlačené plyny). Veľkoobjemový odpad je v zbernom dvore umiestňovaný do otvoreného veľkoobjemového kontajnera, alebo na spevnenú plochu
b) kovy (20 01 40) – O Železný šrot nesmie obsahovať nebezpečné látky (ropné produkty, chemikálie a pod.). Hmotnosť a rozmery jednotlivých dovážaných častí musia spĺňať podmienky ľahkej manipulácie s nimi. Kovy majú vyčlenenú betónovú plochu pri zbernom dvore NO..
c) batérie a akumulátory uvedené v 16 06 01, 16 06 02 alebo 16 06 03 a netriedené akumulátory obsahujúce tieto batérie (20 01 33) - N. Obaly akumulátorov nesmú byť poškodené. V zbernom dvore je zhromažďovaný v špeciálnom kontajneri.
d) drobný stavebný odpad (17 01 07, 17 05 04, 17 09 04) - O. Najväčší rozmer zŕn tvoriacich stavebnú suť nesmie presahovať 30 cm. V prípade, že DSO obsahuje stavebné drevo, je nevyhnutné jeho oddelenie (pokiaľ je to možné). Stavebný odpad nesmie byť tvorený spriahnutými železobetónovými dielmi. Do zberného dvora nie je do volené dovážať znečistený stavebný odpad. Umiestnenie v zbernom dvore je umožnené v množstve do 250 kg/rok na jednu bytovú jednotku.
V zbernom dvore je zhromažďovaný na spevnenej ploche, alebo vo veľkoobjemovom kontajneri.
8) Nakladanie s elektroodpadmi v domácnosti
Mesto je povinné umožniť výrobcovi elektrozariadení zaviesť a prevádzkovať na jeho území systém oddeleného zberu elektroodpadu z domácnosti a umožniť mu v rozsahu potrebnom na tento účel užívať existujúce zariadenia na zber komunálnych odpadov ; ak takú možnosť mesto nemá, je povinné umožniť výrobcovi elektrozariadení v uvedenom rozsahu zriadiť na svojich pozemkoch zariadenie na zber elektroodpadu z domácnosti.
Mesto má nárok na náhradu nákladov, ktoré mu s týmto postupom vznikli.
a) Nakladanie s elektroodpadom z domácnosti sa uskutočňuje v členení podľa vyhl.č.208/2005 Z.z. na: veľké domáce spotrebiče, chladničky a mrazničky, informačné technológie a telekomunikačné zariadenia, spotrebná elektronika, televízne prijímače a obrazovky z osobných počítačov, svetelné zdroje s obsahom ortuti a malé domáce spotrebiče,
b) skladovanie týchto elektroodpadov na zbernom dvore bude zabezpečené proti vplyvu atmosferických zrážok
c) miesta určené na skladovanie elektroodpadu budú mať zabezpečené účinné zachytávanie a čistenie alebo zneškodňovanie zachytených kvapalín
d) na zhromažďovanie elektroodpadu na zbernom dvore platia primerane ustanovenia ako v bode 7.
b) na zbernom dvore sa zriadia vhodné miesta na skladovanie elektroodpadu podľa ako v bode a)
Mesto vo veciach štátnej správy odpadového hospodárstva :
a) prejednáva priestupky a ukladá pokuty za priestupky v odpadovom
hospodárstve (§ 80 ods. 3 písm. a/ zákona o odpadoch),
b) poskytuje držiteľovi odpadu informácie o umiestnení a činnosti
zariadení na nakladanie s odpadmi na území mesta a držiteľoch
autorizácie udelenej MŽP SR na nakladanie s odpadovými olejmi,
opotrebovanými batériami a akumulátormi, starými vozidlami,
c) dáva v stavebnom konaní vyjadrenie k zamýšľanému spôsobu
nakladania s odpadmi zo stavebnej činnosti s výnimkou DSO
a elektroodpadov.
d/ ak ide o odpady z obalov mesto Sečovce je oprávnené uzavrieť zmluvu
o spolupráci aj s osobou, ktorá si plní alebo ktorá pre iných zabezpečuje plnenie povinnosti podľa osobitného zákona /povinné osoby a oprávnené organizácie podľa zákona č.529/2002 Z.z. o obaloch/.Pre takéto osoby sú záväzné údaje o celkových množstvách a zložení odpadov z obalov a ich podiele na vyseparovaných zložkách komunálnych odpadov, uvedené v programe odpadového hospodárstva mesta.
a) zneškodní odpad alebo zhodnotí odpad v rozpore s týmto VZN (§18 ods. 3 písm. b) zákona o odpadoch,
b) uloží odpad na iné miesto, než na miesto určené mestom v tomto VZN (§18 ods. 3 písm. a) a § 39 ods. 5 písm. c) zákona o odpadoch),
c) nesplní oznamovaciu povinnosť podľa §4 ods. 13 tohto VZN (§18 ods. 6 zákona o odpadoch),
d) neposkytne mestom požadované údaje podľa tohto VZN (§39 ods. 9 zákona o odpadoch),
e) nakladá so stavebnými odpadmi alebo s odpadmi z demolácií v rozpore s § 40c zákona o odpadoch.
2. Za priestupok podľa odseku 1 písm. a) až d) správca poplatku uloží fyzickej osobe pokutu do výšky 5.000,-Sk.
3. Za priestupok podľa odseku 1 písm. e) správca poplatku uloží pokutu do výšky 20.000,- Sk
4. Priestupky podľa ods. 1 písm. a) až e) prejednáva mesto a výnosy z pokút uložených za priestupky sú príjmom rozpočtu mesta.
5. Na priestupky a ich prejednávanie sa vzťahujú všeobecné predpisy o prejednávaní priestupkov (zákon č.372/1990 Zb. o priestupkoch v znení neskorších predpisov, zákon č.369/1990 Zb. o obecnom zriadení v znení neskorších predpisov).
Pokuty fyzickým osobám - podnikateľom a právnickým osobám
1. V zmysle zákona č. 369/1990 Zb. o obecnom zriadení v platnom znení, môže primátor mesta za porušenie tohto VZN uložiť právnickej osobe alebo fyzickej osobe oprávnenej na podnikanie pokutu do výšky 200.000,-Sk. Pokuta je príjmom mesta.
2. Pokutu možno uložiť do jedného roka odo dňa, keď sa primátor dozvedel o tom, kto sa konania podľa ods. 1 dopustil, najneskôr však do troch rokov od konania opodstatňujúceho uloženie pokuty. Pri ukladaní pokút sa postupuje podľa všeobecných predpisov o správnom konaní
1. Zrušuje sa VZN mesta Sečovce č. 5/2005 o nakladaní s komunálnymi odpadmi, drobnými stavebnými odpadmi a elektroodpadmi z domácnosti zo dňa 31.10.2005.
2. Toto všeobecne záväzné nariadenie bolo vyvesená na zverejnenie na úradnej tabuli dňa 1.11.2010 a nadobúda účinnosť dňa 18.11.2010.
Sečovce 4.10.2010
RNDr. Monika Bérešová
Druhy komunálnych odpadov z podskupiny SEPAROVANÉ ZBIERANE ZLOŽKY
KOMUNÁLNYCH ODPADOV :
noviny, časopisy, zošity, kancelársky a baliaci papier, kalendáre, katalógy, cenníky, knihy bez dosiek, adresáre, telefónne zoznamy, lepenky, vlnité lepenky a ďalšie.
nesmie obsahovať:
pergamenový papier, asfaltový a dechtový papier, brúsny papier, tetrapackové obaly, pauzovací papier, napúšťaný a mastný papier
Na papier slúži 1.100 l plastový kontajner a plastové vrecia modrej farby
zbiera sa :
biele aj farebné sklo, sklené črepy, tabuľové sklo
nesmie obsahovať :
porcelán ,keramiku
Na sklo slúži 1.100 l plastový kontajner a jutové vrece zelenej farby
Komunálny odpad zo skupiny INÉ KOMUNÁLNE ODPADY
fólie, sačky, tašky, PET fľaše, obaly z kozmetických produktov
obaly z chemikálií, vrstvené obaly, podlahové krytiny
Na plasty slúži 1100 l plastový kontajner a plastové vrecia žltej farby
15 01 05 tetrapack
viacvrstvové obaly z mlieka, z džúsov a pod.
plechovky, konzervy, obaly a celofán
Na tetrapack slúži 1100 l plastový kontajner a plastové vrecia hnedej farby
drobné kovové predmety, plech, drôt, konzervy, plechovky od nápojov
obaly z mlieka, z džúsov, veľké kusy železa
Na kovové obaly slúži 1100 l kontajner a plastové vrecia čiernej farby
20 03 01 zmesový komunálny odpad
odpad z plastov, kovu, textílií a odpady, ktoré nepatria medzi separovane zbierané zložky komunálneho odpadu
zberový papier, sklo, biologicky rozložiteľný odpad a odpad s obsahom
škodlivín, odpad zo zelene, elektroodpad
Na zmesový komunálny odpad
slúži 1.100 l plechový kontajner a 110 l plechová nádoba
Súbor na stiahnutie vzn 4-2010 o naklad.s kom. odpadmi....pdf (123.5 kB)
Zverejnené 14.7.2011
25179334

References: § 6
 § 39
 § 7
 § 19
 § 19
 § 19
 § 2
 § 39
 §4
 § 40